Асаблівы інтарэс і здольнасці дзяўчына праяўляла ў спасціжэнні гуманітарных навук. Добра валодае замежнай мовай. У 10 і 11 класах была прызёрам раённага этапу рэспубліканскай алімпіяды па англійскай мове. Умее мысліць нестандартна і крэатыўна, знаходзіць практычнае прымяненне сваім ведам. Гэта дзяўчына самастойная. Мае сваю кропку гледжання і можа аргументавана яе адстаяць. Нярэдка з’яўлялася ініцыятарам добрых спраў. Заўсёды спагадлівая ва ўзаемаадносінах з людзьмі. А самая запаветная яе мара — здзейсніць кругасветнае падарожжа. Само прозвішча медалісткі абавязвае быць узорам і ў вучобе, і ў паводзінах для іншых.